CELEX: 32019D0573
Language: hu
Date: 2019-04-08 00:00:00
Title: A Tanács (EU) 2019/573 határozata (2019. április 8.) az egyrészről az Európai Közösség és annak tagállamai, másrészről a Mexikói Egyesült Államok közötti gazdasági partnerségi, politikai koordinációs és együttműködési megállapodáshoz csatolt, a Horvát Köztársaság Európai Unióhoz való csatlakozására figyelemmel készült harmadik kiegészítő jegyzőkönyv Európai Unió nevében történő megkötéséről

11.4.2019   
               
               
                  HU
               
               
                  Az Európai Unió Hivatalos Lapja
               
               
                  L 100/3
               
            
         A TANÁCS (EU) 2019/573 HATÁROZATA
         (2019. április 8.)
         az egyrészről az Európai Közösség és annak tagállamai, másrészről a Mexikói Egyesült Államok közötti gazdasági partnerségi, politikai koordinációs és együttműködési megállapodáshoz csatolt, a Horvát Köztársaság Európai Unióhoz való csatlakozására figyelemmel készült harmadik kiegészítő jegyzőkönyv Európai Unió nevében történő megkötéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 91. cikkére, 100. cikke (2) bekezdésére, 207. és 211. cikkére, összefüggésben a 218. cikk (6) bekezdésének a) pontj második albekezdésével,
         tekintettel a Horvát Köztársaság csatlakozási okmányára és különösen annak 6. cikke (2) bekezdésére,
         tekintettel az Európai Bizottság javaslatára,
         tekintettel az Európai Parlament egyetértésére (1),
         mivel:
         
                     (1)
                  
                  
                     Az egyrészről az Európai Közösség és tagállamai, másrészről a Mexikói Egyesült Államok között létrejött gazdasági partnerségi, politikai koordinációs és együttműködési megállapodást (2) („globális megállapodás”) 1997. december 8-án írták alá és 2000. október 1-jén hatályba lépett.
                  
               
                     (2)
                  
                  
                     A Horvát Köztársaság csatlakozási okmánya 6. cikkének (2) bekezdése értelmében Horvátországnak a globális megállapodáshoz történő csatlakozásáról szóló megállapodást a tagállamok nevében egyhangúlag eljáró Tanács és a Mexikói Egyesült Államok kötik meg.
                  
               
                     (3)
                  
                  
                     A Tanács 2012. szeptember 14-én felhatalmazta a Bizottságot, hogy kezdjen tárgyalásokat a Mexikói Egyesült Államokkal, a Horvát Köztásaságnak az Európai Unióhoz való csatlakozására figyelemmel, a globális megállapodás harmadik kiegészítő jegyzőkönyvének („a jegyzőkönyv”) megkötése céljából. A tárgyalásokat sikeresen lezárták, és a jegyzőkönyvet az (EU) 2018/2024 tanácsi határozattal (3) összhangban 2018. november 27-én aláírták.
                  
               
                     (4)
                  
                  
                     A jegyzőkönyvet jóvá kell hagyni,
                  
               ELFOGADTA EZT A HATÁROZATOT:
         
            1. cikk
            Az egyrészről az Európai Közösség és annak tagállamai, másrészről a Mexikói Egyesült Államok közötti gazdasági partnerségi, politikai koordinációs és együttműködési megállapodáshoz csatolt, a Horvát Köztársaság Európai Unióhoz való csatlakozására figyelemmel készült harmadik kiegészítő jegyzőkönyvet (4) az Európai Unió és tagállamai nevében jóváhagyja.
         
         
            2. cikk
            A Tanács elnöke az Unió és a tagállamok nevében megteszi jegyzőkönyv (5) 5. cikkének (2) bekezdésében meghatározott értesítést.
         
         
            3. cikk
            Ez a határozat az elfogadásának napján lép hatályba.
         
         
            Kelt Luxembourgban, 2019. április 8-án.
            
               
                  a Tanács részéről
               
               
                  az elnök
               
               F. MOGHERINI
            
         
         
            (1)  2019. február 12-i egyetértés (a Hivatalos Lapban még nem tették közzé).
         
            (2)  HL L 276., 2000.10.28., 45. o.
         
         
            (3)  A Tanács (EU) 2018/2024 határozata (2018. május 22.) az egyrészről az Európai Közösség és annak tagállamai, másrészről a Mexikói Egyesült Államok közötti gazdasági partnerségi, politikai koordinációs és együttműködési megállapodáshoz csatolt, a Horvát Köztársaság Európai Unióhoz való csatlakozására figyelemmel készült harmadik kiegészítő jegyzőkönyvnek az Európai Unió nevében történő aláírásáról és ideiglenes alkalmazásáról (HL L 325., 2018.12.20., 1. o.).
         
            (4)  A jegyzőkönyv szövegét az aláírásáról szóló határozattal együtt közétették az Európai Unió Hivatalos Lapjában (HL L 325., 2018.12.20., 3. o.).
         
            (5)  A jegyzőkönyv hatálybalépésének napját a Tanács Főtitkársága az Európai Unió Hivatalos Lapjában teszi közzé.